Diari Oficial de la Generalitat Valenciana


Sumari del DOGV 8957, del 20-11-2020 (2020/9911)

DECRET 18/2020, de 19 de novembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma, i prorrogada pels Decrets 16/2020, de 5 de novembre, i 17/2020, de 12 de novembre, del president de la Generalitat, i es prorroga una altra mesura.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/11/19/18/dof/vci/html**

### Dades del document

Número de DOGV
:   8957

Data del DOGV
:   20-11-2020

Secció del DOGV
:   I. DISPOSICIONS GENERALS

Número del document
:   2020/9911


Data del document
:   19-11-2020

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * infracció
    * política sanitària
    * mobilitat geogràfica
    * malaltia infecciosa
    * salut pública
    * legislació

DECRET 18/2020, de 19 de novembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma, i prorrogada pels Decrets 16/2020, de 5 de novembre, i 17/2020, de 12 de novembre, del president de la Generalitat, i es prorroga una altra mesura. [2020/9911]  
Mitjançant el Reial decret 926/2020, de 25 d'octubre, el Govern d'Espanya va declarar l'estat d'alarma per a contindre la propagació d'infeccions causades pel SARS-CoV-2, en tot el territori nacional, a l'empara de l'article 116.2 de la Constitució i de l'article 4 de la Llei orgànica 4/1981, d'1 de juny, dels estats d'alarma, excepció i setge.  
  
Mitjançant el Reial decret 956/2020, de 3 de novembre, es va prorrogar l'estat d'alarma, amb l'autorització prèvia del Ple del Congrés dels Diputats, que s'estendrà des de les 00.00 hores del dia 9 de novembre de 2020, fins a les 00.00 hores del dia 9 de maig de 2021.  
Durant el període de vigència de l'estat d'alarma activat i la seua pròrroga, en cada comunitat autònoma i ciutat amb Estatut d'autonomia, l'autoritat competent delegada és qui ostente la presidència de la comunitat autònoma o ciutat amb estatut d'autonomia, en els termes establits en el Reial decret.  
Les autoritats competents delegades estan habilitades per a dictar, per delegació del Govern d'Espanya, les ordres, resolucions i disposicions per a l'aplicació del que es preveu en els articles 5 a 11.  
L'article 6 del Reial decret 926/2020, de 25 d'octubre, en relació amb els articles 9 i 10 del reial decret esmentat, estableix la possibilitat de limitar l'entrada i l'eixida dels territoris de les comunitats autònomes i ciutats amb estatut d'autonomia, amb certes excepcions, amb el propòsit de reduir substancialment la propagació del virus.  
  
A l'empar d'aquest, i mitjançant el Decret 15/2020, de 30 d'octubre, del president de la Generalitat, es van adoptar mesures temporals i excepcionals en la Comunitat Valenciana, per mitjà de les quals es va restringir l'entrada i l'eixida de persones del territori de la Comunitat Valenciana, excepte per als desplaçaments, adequadament justificats, pels motius que s'hi especifiquen, per un període de set dies naturals des de les 12 hores del dia 30 d'octubre de 2020. Aquesta mesura s'ha prorrogat mitjançant els Decrets 16/2020, de 5 de novembre, i 17/2020, de 12 de novembre, del president de la Generalitat.  
De la mateixa manera, el Decret 16/2020, de 5 de novembre, del president de la Generalitat, pel qual es prorroga la mesura de restricció de l'entrada i l'eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals a la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma, i s'adopten altres mesures, va establir el confinament durant catorze dies naturals dels municipis d'Elda i Petrer, considerant tots dos com un únic nucli poblacional.  
La situació epidemiològica actual aconsella prorrogar aquestes mesures, a l'efecte de continuar frenant els contagis que s'estan produint.  
  
Per tot això, d'acord amb l'habilitació establida en l'article 2, apartat 2, del Reial decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARS-CoV-2, tenint en compte la valoració global d'indicadors sanitaris, epidemiològics, socials, econòmics i de mobilitat, i sobre la base dels informes de la Conselleria de Sanitat Universal i Salut Pública,  
  
DECRETE  
  
Primer  
Es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, del president de la Generalitat, i prorrogada pels Decrets 16/2020, de 5 de novembre, i 17/2020, de 12 de novembre, del president de la Generalitat, fins a les 23.59 hores del dia 9 de desembre de 2020, en els termes especificats en aquests.  
  
Segon  
Es prorroga la declaració de confinament dels municipis d'Elda i Petrer, establida en l'apartat segon del Decret 16/2020, de 5 de novembre, del president de la Generalitat, durant un període de catorze dies naturals, comptats a partir del moment que es determina en la disposició final única d'aquest decret.  
  
DISPOSICIÓ FINAL  
  
Única. Efectes  
1. La pròrroga adoptada en l'apartat primer del present decret assortirà plens efectes des de les 12:00 hores del dia 20 de novembre de 2020.  
2. La pròrroga establida en l'apartat segon del present decret assortirà plens efectes des de les 00:00 hores del dia 21 de novembre de 2020.  
  
Contra el present decret es podrà interposar recurs contenciós administratiu en el termini de dos mesos a partir de l'endemà de la seua publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 de novembre de 2020  
  
El president de la Generalitat,  
XIMO PUIG I FERRER


Còpia Permalink ELI